עמרי גפן

עמרי גפן (נולד בשנת 1964) הוא יזם, מנהל ומומחה בתחומי הגישור, בניית אֵמוּן, ישוב סכסוכים ובניית הסכמות, שיתופיות וניהול משא ומתן. שותף-מייסד בקבוצת גומא גבים.

ביוגרפיה 

עמרי גפן נולד בקיבוץ רמת הכובש וגדל בירושלים. למד בבית הספר הניסויי, היה חניך ומדריך במחנות העולים בירושלים. שרת בצה"ל בתפקידי פיקוד והדרכה והשתחרר בדרגת רס"ן.

בשנת 1991 השלים גפן תואר ראשון במזרחנות ובמדעי המדינה באוניברסיטת תל אביב. בין השנים 1992–1996 גפן עבד כחונך בבית הספר הדמוקרטי בחדרה. בשנת 1998 סיים גפן תואר שני בלימודי מנהל ומנהיגות בחינוך באוניברסיטת תל אביב.

קריירה 

בשנת 1996 גפן הקים כעסק חברתי את קבוצת גבים אשר הייתה מרכז הגישור הראשון שהוקם בישראל והיווה תשתית לפיתוח והטמעת הגישור במערכת החינוך ובמערכות קהילתיות וארגוניות. גפן בנה ביחד עם משרד המשפטים את תוכנית הפרקטיקום בגישור והנחה את מחזורי הפיילוט בבתי המשפט. במרץ 2020 מוזגה קבוצת גבים עם מכללת גומא והוקמה קבוצת גומא גבים.

בשנת 1999 פיתח גפן עם שותפים את מודל בניית ההסכמות עבור המגזר הכפרי, הקיבוצים ובתי ספר. המודל הותאם לישראל מהמקור האמריקאי Consensus Building ויושם ביישובים רבים, כולל בתהליכי שינוי וצמיחה דמוגרפית. בבתי ספר הוא יושם בהקשר של הסכמות על זכויות ועוד, בשיתוף של תלמידים, הורים ומורים.

בשנת 2002 פיתח גפן מודל לניהול משא ומתן דיאלוגי – DBN – Dialogue Based Negotiation אשר מוטמע עד היום במערכות רבות ככלי עבודה. בשנת 2010 גפן פיתח מודל המשמש לאבחון, יצירה וניהול של שותפויות, שיתופי פעולה וממשקים – ECA – Effective Collaboration Analysis Model. המודל תורגם למתודולוגיה התומכת ביצירה ושיפור שיתופיות ECP - Effective Collaboration Process. סדנאות בנושאים אלו הועברו גם בחיל האוויר ובפו"מ.

בין השנים 2007–2020 גפן הרצה בתוכנית לתואר השני ליישוב סכסוכים באוניברסיטת בן-גוריון. משנת 2016 מרצה לגישור בתואר השני לפסיכולוגיה חברתית באוניברסיטת רייכמן, ומשנת 2011 מוביל את קורס המשא ומתן של להב פיתוח מנהלים במנהל עסקים באוניברסיטת תל אביב.

בעשור האחרון מתמקד גפן בשיתופיות ומלווה תהליכים מורכבים בארגונים וקהילות מתחומים שונים. בין השאר פורום המנהיגות הרב תרבותי של רמלה, פורום הרשויות החרדיות, מערכת הביטחון, גופים עסקיים, עמותות וקרנות. בשנת 2015 גפן הרצה על מודל השיתופיות שפיתח ב- TEDx.

במאי 2021 יצא לאור ספרו עוצמת השיתופיות – מאגו סיסטם לאקו סיסטם בהוצאת מטר.

חיים אישיים 

גפן רווק ואב לשני ילדים. בזמנו, עוסק בחתירה בקיאקיים ימיים, קונג פו, ותהליכי שינוי תודעתיים.

קישורים חיצוניים 

ספר עוצמת השיתופיות – מאגו סיסטם לאקו סיסטם באתר מטר
 
 יפעת אידלמן, מה זה שיתוף פעולה? איך להצליח ואיך לא לקלקל - שיחה עם עמרי גפן, מנכ"ל קבוצת גבים, אתר המכון הדמוקרטי, גיליון 04, נובמבר 2017
 מגזין גומא גבים, מבחר מאמרים בנושאי גישור, אימון ומנטורינג, באתר גומא גבים
 עמרי גפן על אמנות השכנוע, ראיון אצל ורדה רזיאל ז'קונט באתר 103fm
 אתר קבוצת גומא גבים

מאמרים של גפן (רשימה חלקית) 
 עמרי גפן, חסמי השילוביות בקהילת המודיעין, מודיעין הלכה ומעשה - כתב העת של המכון לחקר המתודולוגיה של המודיעין
 עמרי גפן, מתבגרים: האתגר, אתר Mediationline, פברואר 2023
 עמרי גפן, בלימת האלימות בחברה הערבית מעט מדי, מאוחר מדי?, אתר Mediationline, עיין ערך: גישור, גיליון 5, אתר Mediationline, דצמבר 2021
 עמרי גפן, אינטליגנציה שיתופית: מערכת השרירים שכדאי לפתח, לחזק ולתחזק, אתר Mediationline, מרץ 2022
 
 
 
 
 
 
 עמרי גפן,

ראיונות והרצאות בתקשורת (רשימה חלקית)

הערות שוליים 

מגשרים ישראלים
בוגרי אוניברסיטת תל אביב
ישראלים שנולדו ב-1964